हीरो होंडा अब हुई हीरो मोटोकॉर्प लिमिटेड  
हीरो होंडा मोटर्स ने शुक्रवार को अपने ब्रांड की नई पहचान हीरो मोटोकॉर्प लिमिटेड की अनुमति मिलने के विषय में बम्बई स्टॉक एक्सचेंज को सूचित किया।
देश की प्रमुख दोपहिया वाहन निर्माता कम्पनी हीरो होंडा मोटर्स ने शुक्रवार को अपने ब्रांड की नई पहचान हीरो मोटोकॉर्प लिमिटेड की अनुमति मिलने के विषय में बम्बई स्टॉक एक्सचेंज को सूचित किया।  कम्पनी ने यह भी बताया कि उसे अपना नाम हीरो मोटोकॉर्प करने के लिए अनुमति सम्बंधी प्रमाण पत्र की प्रति भी मिल गई है।  ज्ञात हो कि हीरो होंडा मोटर्स में शामिल हीरो और जापानी वाहन निर्माता होंडा के बीच 26 साल पुराना संयुक्त उपक्रम कुछ दिनों पहले टूट गया।  इससे पहले सरकार ने कम्पनी को जापानी भागीदार होंडा की 26 फीसदी हिस्सेदारी खरीदने के लिए 4500 करोड़ रुपये निवेश करने की अनुमति दी थी।  होंडा पहले से ही भारतीय बाजार में अपने पूर्ण स्वामित्व वाली भारतीय कम्पनी के द्वारा दोपहिया बाजार में है।